Zhantas/Cleaned-Kyrgyz_Wikipedia huggingface dataset:
Санам Шарифи

Шарипова Салима (Санам Шарифи) - акын, жазуучу. Базар-Коргон районунун Кызыл-Суу айылында 1950-жылы 25-августта туулган. Атасынын кызматына байланыштуу Ош, Гүлчө, Куршабдагы мектептерде окуп, 10-классты Өзгөн шаарындагы орус мектебин күмүш медалы менен бүтүргөн. 

1967-жылы Москвадагы эт жана сүт өнөр жай технология институтуна кирип, студент кезинде коомдук иштерге активдүү катышып, Эл аралык конференцияда 1-даражадагы дипломго ээ болгон. 

1973-жылы технологиялык институтту бүтүрүп, Москва облустук сүт өнөр жай бирикмесинде инженер-технолог, 1974-жылы Ош шаарына келип, комсомолдук кызматта, облустук Аткаруу комитетинде иштеген. 1976–1990-жж. Жалал-Абад шаарында өндүрүш башчысы, директордун орун басары, 1991–1998-жж. Түштүк Кыргызстан окуу-илимий борборунда «Экономикалык социология» лабораториясында илимий кызматкер болуп иштеп, сынактын негизинде, Кыргыз Республикасынын Өкмөтүнүн алдындагы маалымат борборунун Түштүк бөлүмүнүн башчысы, кийин Кыргыз Республикасынын Аялдар конгрессинде иштеген. 1999-жылы «Өмүр баян-биография», «Таазим» аттуу коомдук фонд жана ассоциациясын уюштуруп, «Ош» альманахынын башкы редактору болгон жана «Умай эне» республикалык руханий жаңылануу саясий партиясын жетектеген. 

Анын адабий чыгармачылык жолу 1983-жылы «Как быть» аттуу алгачкы аңгемеси «Комсомолец Киргизии» гезитине жарыялангандан улам башталган. Кийин аңгемелери, публицистикалык макалалары облустук, республикалык гезиттерде жана мур-дагы СССРдин башка гезиттеринде жарыяланып келген. Ал кыргыз, орус жана өзбек тилдеринде жазат.

1984-жылы ВЦСПСтин Ардак грамотасы менен сыйланып, 1999-жылы 24-мартта Тажик Республикасынын «Тең укуктуулук үчүн» эл аралык сыйлыгына татыктуу болгон жана Жазуучулар союзуна кабыл алынган. 

2003-жылдан Москвадагы Жазуучулар союздарынын эл аралык кеңешмесинин мүчөсү болгон.

2008-жылы 19-майда “На том берегу Пянджа” аттуу китеби үчүн Россиянын жана Тажикстан МЧСинин “За мужество” медалын алган.

1996-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
 Кыргыз тилинде 
Жаңы толкун: Ырлар. – Ош, 1992. – 32 б. 

Жесир: Аңгемелер. – Ош, 1993. – 32 б. 

Жаандан кийин: Ырлар. – Б., 1996. – 54 б. 

Аялдардын сырдашуусу: Повесть. – Ош., 2004. - 75 б.

 Орус тилинде 
Разговор об Алыкуле и о людях науки: – Ош, 1991. – 70 с.

Жертва: Повесть, рассказы, стихи. – Жалал-Абад, 1993. – 136 с.

А женщины любят рыцарей...: Монолог. – Б., 1996. – 32 с.

Ностальгия по любви: Стихи, рассказы, очерки. – Б., 1996. – 224 с.

Белые лебеди в черный день: Художественно-публицистическое эссе. – Б., 1996. – 176 с.

Первая и единственная: Публицистический очерк. – Ош, 1999. – 16 с.

Долгий путь к любви: – Душанбе, 1999. – 144 с.

На берегах любви: – Душанбе, 1999. – 108 с.

На том берегу Пюнджа...: Повести. – Ош, 2007. - 185 б.

 Башка тилдерде 
Ок тонглар, опок тонглар...: Аңгемелер жана ырлар. – Худжанд, 1999. – 88 б. – өзб.

Таджикстан – любовь моя: Публицистические очерки. – Душанбе, 1999. – таж.

 Колдонулган адабияттар 
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Шейшенбаев Эркинбек

Шейшенбаев Эркинбек – акын. Нарын облусунун Кочкор районундагы Шамшы айылында 1980-жылы 21-сентябрда туулган. 1997-жылы Шамшы орто мектебин аяктап, 1997-2002-жж. Ж.Баласагын атындагы Кыргыз мамлекеттик университетинин кыргыз филология факультетинде окуп, 2003-2006-жж. ошол эле окуу жайдын аспирантура бөлүмүндө Адабият теориясы адистиги боюнча аспирант болгон.

2003-2005-жж. Кыргыз Улуттук университетинин мамлекеттик тилдин теориясы жана практикасы кафедрасында, 2008-жылдан К.Карасаев атындагы БГУнун Кыргыз филологиясы факультетинин Кыргыз адабияты кафедрасында окутуучу болуп эмгектенип келет.

Э.Шейшенбаевдин чыгармачылыгы орто мектепте окуп жүргөндө башталып, чыгармалары басма сөз беттерине, «Топ жылдыздар», «Саамалык-2» ыр китептерине жарыяланган.

1998-жылдан Чыгармачыл жаштардын «Нурборбор» коомдук бирикмеси менен кызматташып, алгачкы «Башат» аттуу китеби, ушул бирикменин сунушу менен Кыргыз Республикасынын Интеллектуалдык менчик мамлекеттик кызматы тарабынан жарык көргөн.

Э.Шейшенбаевдин чыгармалары 2009-жылы Жоомарт Бөкөнбаев атындагы республикалык адабий сыйлыгына татыган. Ушул эле жылы ага «Айкөл Манас» - жылдын адамы» фестивалынын «Кыргызстандын канаттуу келечеги» атайын сыйлыгы ыйгарылган.

2009-жылдан Кыргыз Республикасынын Улуттук жазуучулар союзунун мүчөсү.

 Жарык көргөн китептери 
 Кыргыз тилинде 
Башат: Ырлар. - Б.: Кыргызпатент, 2009. - 60 б.

 Колдонулган адабияттар 
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Шерипбаев Күлташыр

Шерипбаев Күлташыр - акын, жазуучу. Калинин районунун Күрпүлдөк айылында 1947-жылы 1-февралда туулган. 1964-жылы Күрпүлдөк айылдык орто мектебин аяктап, 1966-жылы Кара-Балтадагы № 7 кесиптик-техникалык окуу жайын ийгиликтүү аяктаган. Алгач трактор, комбайн, кийин машина айдоочу болуп эмгектенген. 1966-жылы Советтик Армиянын катарына чакырылып, армиядан кийин кайрадан өз жергесинде механизаторлук, бригадир, инженерлик кесипте эмгектенген.

1972-жылы Калинин районундагы “Сельхозтехника” бирикмесинде инженер-технолог кызматына дайындалып, өзүнүн колхозуна кураторлук кылган.

1978-жылы райондук комитеттин сунушу менен Райондук “Автомото сүйүүчүлөр коомунун” райондук Кеңешинин төрагасы болуп дайындалган.

1983-жылы Ош мамлекеттик педагогикалык институтунан сырттан окуп, 1987-жылы кыргыз тили жана адабияты мугалими кесибине ээ болгон. Ошол эле жылы өзү окуган мектебинде мугалим, андан кийин Жайылма орто мектебинде мугалим, мектептин директору болуп иштеген.

Мектепте окуп жүргөн кезинде “Ленинчил жаш” гезитинде ырлары, сатиралары жарык көрүп, “Ала-Тоо таңшыйт” жана “Талас таңшыйт” радио берүүлөрүндө уктурулган.

Райондук Алыкул Осмонов атындагы «Ак-Тилек» адабий ийриминин активдүү мүчөсү, 1987-жылы Кара-Балта шаарында өткөн жаш акын-жазуучулар фестивалынын лауреаты болгон.

2002-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
 Кыргыз тилинде 
Биз сени сагындык: Ырлар. – Ф.: Эркин тоо, 1996. – 43 б.

Ак Бата: Ырлар жыйнагы. – Ф.: Эркин тоо, 1998. – 78 б.

Элеси өчпөс карылар: Ыр менен берилген эскерүүлөр. – Б.: Кыргызстан, 1999. – 75 б.

Өтөлгөлүү өмүр: Көркөм-даректүү повесть. – Б.: Кыргызстан, 2004. – 300 б.

Эрке тору: Поэма, ырлар. – Б.: Бийиктик, 2006. – 280 б. 

 Колдонулган адабияттар 
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Ырсалиев Керез

Ырсалиев Керез (1924–1980) - акын, котормочу. Түп районунун Долон айылында 1924-жылы 15-февралда туулган. Мектепти аяктагандан кийин Каракол шаарындагы пединститутка тапшырган. Эки жылдан кийин 1942-жылы согушка кеткен. 1945-жылы армиядан сержант наамы менен келген. Фронттук сыйлыктардын ээси. Фронттон келип, Талды-Суу айылындагы М.Элебаев атындагы орто мектепте орус тилчи математика мугалими болуп иштеген. 1947-жылы Ош облусуна иштөөгө жөнөтүлүп, Ноокат районунда алгач мугалим, андан кийин мектептин директору болуп иштеген. Кийин Нарынга көчүп келип, “Тянь-Шань правдасы” гезитинде бөлүм башчы болуп иштеген. 1953-жылы Фрунзе шаарына көчүп келип, “Кыргызстан пионери” гезитинде адабий кызматкер, андан кийин “Ысык-Көл правдасы” гезитинде кабарчы болгон. 

Балдар үчүн прозаларды жазган. Бүгүнкү күнү В.Маяковскийдин “Мистерия Буф”, Кайсын Кулиевдин ырларын жана поэмаларын, М.Лермонтовдун “Демон” чыгармасын которгон. 

К.Ырсалиев жөнүндө маалымат Кыргыз Совет энциклопедиясына киргизилген. 

“Кенисгбергди алгандыгы үчүн” (1945), “Германияны жеңгендиги үчүн” (1945) медалдарынын ээси. 

 Жарык көргөн китептери 
 Кыргыз тилинде 
Жалындуу пионер: Ырлар, поэмалар. – Ф.: Кыргызокуупедмамбас, 1957 ж. 

Бүчүрлөр: Повесть жана аңгемелер. – Ф.: Кыргызокуупедмамбас, 1962. – 60 б. 

Бүкөш апа: Өспүрүмдөр үчүн. – Ф.: Кыргызокуупедмамбас,1962. 

Жоогазын: Кенже балдар үчүн – Ф.: Кыргызокуупедмамбас, 1963. – 40 б. 

Жаңы жомок: Аңгемелер. – Ф.: Мектеп, 1965. 

Сыйкырдуу чоор: Ырлар. – Ф.: Мектеп, 1967. – 48 б. 

Чырпык: Аңгемелер: Тестиер балдар үчүн. – Ф.: Мектеп,1978. – 46 б. 

Таарынчак күчүк: Аңгемелер/Бөбөктөр үчүн. – Ф.: Мектеп, 1981. – 14 б. 

Көл толкуну: Ырлар, поэмалар. – Ф.: Кыргызстан, 1982. – 72 б. 

Алтын ачкыч: Жомоктор/Бөбөктөр үчүн. – Ф.: Мектеп, 1985. – 16 б. 

Эмгектин күчү. – Ф.: Кыргызстан,1987. – 51 б.

 Котормолору 
Маяковский В. Күбө болом. – Ф.: Кырмамбас,1960. – 157 б. 

Твардовский А. Мейкинден мейкинге. – Ф.: Кырмамбас, 1962. – 187 б. 

Лермонтов М. Лирика. – Ф.: Мектеп, 1964. – 96 б. 

Межелайтис Э. Адам. – Ф.: Кыргызстан, 1966 – 12 б.

Маяковский В. Владимир Ильич Ленин. – Ф.: Мектеп, 1970. – 123 б. 

Гете И. Фауст – 1 часть. – Ф.: Кыргызстан, 1970. – 176 б.

Блок А. Ырлар жана поэма. – Ф.: Кыргызстан, 1974. – 140 б. 

Маяковский В. Жакшы. – Ф.: Мектеп, 1979. – 88 б. 

Гомер. Илиада. – Ф.: Адабият, 1988. – 492 б.

 Колдонулган адабияттар 
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Эралиева Альбина

Эралиева Альбина - жазуучу, котормочу. Татарстандын Актаныш районунда 1938-жылы 25-октябрда туулган.

1958-жылы Калинин (азыркы Жайыл) районундагы Буденный орто мектебин, 1965-жылы Кыргыз мамлекеттик университетинин филология факультетин аяктап, орус тили жана адабият мугалими деген кесипке ээ болгон.

Эмгек жолун 1958-жылы Калинин районундагы К.Е.Ворошилов башталгыч мектебинен баштап, жергебиздин бир катар мектептеринде орус тили жана адабияты-нан сабак берип, окуу бөлүмүнүн башчысы болуп иштеген. 

Көптөгөн очерктери, аңгемелери, котормолору республикалык гезит-журналдарда басылып турган.

1969–1978-жж. Кыргыз ССРинин Жазуучулар союзунда адабий катчы, «Кыргызстан маданияты» гезитинде кабарчы, каттар бөлүмүнүн башчысы болуп иштеген.

1990–1994-жж. Автордук укук коргоо боюнча Бүткүл союздук агенттигинде консультант болуп иштеп, ошол жерден ардактуу эс алууга чыккан.

1987-жылдан Кыргызстан Журналисттер союзунун, 1996-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
 Кыргыз тилинде 
Жаңырык: Өспүрүмдөр үчүн, повесть жана аңгемелер. – Ф. Адабият, 1990. – 112 б.

 Котормолору 
 Кыргыз тилинде 
В.И.Даль. Уралдык казак: Аңгемелер жана повесть. – Ф.: Мектеп, 1982. – 84 б.

Ямиль Мустафин. Күн күлгөндө: Повесттер, аңгемелер. – Ф.: Кыргызстан, 1984. – 140 б.

З.В.Песков. Тайгадагы туюк: Повесть. – Ф.: Мектеп, 1987. – 86 б. 

Даркан жер. Татар жазуучуларынын аңгемелер жыйнагы. – Ф.: Кыргызстан, 1973. – 309 б. 

Ямиль Мустафин. Көк тулпар. – Ф.: Кыргызстан, 1975. – 126 б.

Нурек нурлары: Тажик жазуучуларынын аңгемелер жыйнагы. – Ф.: Кыргызстан, 1976. – 230 б.

Пр. Мериме. Тандалмалар. – Ф.: Кыргызстан, 1989.

 Орус тилинде 
Оморов А. Сорок звезд: Рассказ. – Ф.: Мектеп, 1981.-5 с.

Мультфильм

Эралиева А. Карынын кебин капка сал. – Ф.: Кыргызфильм, 1980.

 Колдонулган адабияттар 
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Эсен кызы Айсулуу

Эсен кызы Айсулуу – акын. Ак-Талаа районунда 1985-жылы 6-мартта туулган. 2003-жылы Ш.Бейшеналиев атындагы орто мектебин аяктаган. 2009-жылы Ж.Баласагын атындагы Кыргыз улуттук университетинин журналистика факультетин бүтүрүп, эмгек жолун «Ачык саясат» гезитинин кабарчысы болуу менен баштаган. 

2006-жылы Казак Республикасынын Президентинин демилгеси менен Астана шаарында өткөрүлгөн IX Калк аралык «Шабыт» чыгармачыл жаштар фестивалынын дипломанты болгон. Ушул эле жылы Кыргыз Республикасынын Маданият жана маалымат министрлигинин «Рухтун маданий 100 долбоорунун» Ардак грамотасынын ээси, 2008-жылы «Тамчы кабар» гезити тарабынан уюштурулган «Мисс Лира» жаш акын айымдар сынагынын жеңүүчүсү болгон.

2009-жылы Чыгармачыл жаштардын республикалык «Нурборбор» бирикмесинин сунушу менен Кыргыз Республикасынын Интеллектуалдык менчик мамлекеттик патент кызматы тарабынан «Мен жоготкон күз» аттуу ырлар жыйнагы жарык көргөн. 

2009-жылдан Кыргыз Республикасынын Улуттук жазуучулар союзунун мүчөсү.

 Жарык көргөн китептери 
 Кыргыз тилинде 
Мен жоготкон күз: Ырлар. - Б.: Кыргызпатент, 2009. - 84 б.

 Колдонулган адабияттар 
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Эсенаманова Калипа

Эсенаманова Калипа – акын. Ак-Талаа районунун М.Баетов айылында 1951-жылы 23-январда туулган. 1968-жылы Ак-Талаа районундагы М.Ломоносов атындагы орто мектепти бүтүргөн. 1970-жылы В.В.Маяковский атындагы кыз-келиндер институтунун филология факультетине кирип, үй-бүлөлүк шартына байланыштуу ал окуу жайын бүтүрө алган эмес. 

1969–1979-жж. Нарын шаарына караштуу Достук айылындагы №30 кесипчилик техникалык окуу жайында кыздар бөлүмүндө комендант, 1981–1994-жж. Нарын шаардык жүргүнчүлөрдү ташуу автобекетинде текшерүүчү, 1994–2000-жж. шаардык басмакананын күркөсүндө сатуучу, 2000–2002-жж. “Айтыш” коомдук фондунда, 2002–2008-жж. Кыргызстан Композиторлор союзунун чарба иштери боюнча башчысы болуп иштеген. 

1998-жылы алгачкы «Жашоодон үмүт үзүлбөйт» аттуу ырлар жыйнагы жарык көргөн.

1979-жылы Нарын шаарына караштуу Достук айылдык Кеңешине депутат болуп шайланган. 

1992-жылдан Кыргыз Республикасынын Жазуучулар союзунун мучөсү.

 Жарык көргөн китептери 
 Кыргыз тилинде 
Жашоодон үмүт үзүлбөйт: Ырлар. – Б.: Изат, 1998. – 94 б.

Чагылгандуу сезимдер: Ырлар. –Б.: Айтыш, 2002. – 48 б.

Ак-Талаа таңы агарсын: Ырлар. - Б.: Бийиктик, 2009. - 328 б.

Жаш досторго: Ырлар. - Б.: Бийиктик, 2009. - 10 б.

 Орус тилинде 
Белые ночи в Ала-Тоо: Ырлар. – Санкт-Петербург: Четверг, 2003. – 34-37 б. 

 Колдонулган адабияттар 
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Эшимкулова Гүлмира

Эшимкулова Гүлмира – жазуучу. Чүй облусунун Сокулук районуна караштуу Асыл-Баш айылында 1974-жылы 1-майда туулган. 

1992-жылы Октябрь №1 орто мектебин аяктап, 1993-1999-жж. Кыргыз агрардык академиясынын агрономия факультетинде сырттан окуу бөлүмүндө окуган. 

1993-1996-жж. Кыргыз агрардык академиясынын айыл чарба жаныбарларынын анатомиясы жана физиологиясы кафедрасынын лаборанты, 1997-1999-жж. КР өкмөтүнө караштуу Чүй облусунун Социалдык фондунун башкы адиси, 1999-2001-жж. Кыргыз агрардык академиясынын өсүмдүк коргоо кафедрасынын лаборанты, 2001-2004-жж. Кыргыз агрардык академиясынын агрохимия кафедрасынын аспиранты, 2004-2007-жж. К.И.Скрябин атындагы Кыргыз агрардык университетинин Илим баш-кармалыгынын патент изилдөөчүсү, 2005-2007-жж. Кыргыз Республикасынын Өкмөтүнө караштуу Кыргызпатенттин Илим башкармалыгынын башкы адиси болуп эмгектенген. 2007-жылдан К.И.Скрябин атындагы Кыргыз агрардык академиясынын өсүмдүктөрдү кайра иштетүүнүн технологиясы кафедрасынын окутуучусу болуп иштеп келет. 

1991-жылы алгачкы «Кыргыздын улан-кыздары» аттуу ыры «Жаштык жарчысы» гезитинде жарык көргөн. 

2008-жылы «Өзүн издеген адам» аттуу повестинин спектакли Т.Сатылганов атындагы мамлекеттик филармониясында жана Кыргыз драмтеатрында коюлган. «Супер инфо» гезитинде «Сүйүүнүн касиети» деген ат менен сериал түрүндө толугу менен жарык көргөн. 

2009-жылы Кыргыз агрардык университетинин Ардак грамотасы менен сыйланган.

2009-жылдан Кыргыз Республикасынын Улуттук жазуучулар союзунун мүчөсү. 

 Жарык көргөн китептери 
 Кыргыз тилинде 
Тагдыр: Повесть. - Б.: Бийиктик, 2005. - 123 б.

Академик: Повесть. - Б.: Бийиктик, 2006. - 129 б.

Өзүн издеген адам: Повесть. - Б.: Бийиктик, 2007. - 89 б.

Тагдыр: Жыйнак. - Б.: Гүлчынар, 2009. - 230 б.
 Колдонулган адабияттар 
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Айтикеев Токуш

Айтикеев Токуш (1933–1984) - жазуучу жана акын. Ысык-Көл районунун Чоң-Сары-Ой айылында 1933-жылы туулган. 

1953-жылы орто мектепти аяктап, Ак-Талаа районунун Дөрбөлжүн айылындагы Ломоносов атындагы орто мектепте мугалим болуп иштеген. Ошол эле жылы Нарын мугалимдер институтуна тапшырып, аны 1955-жылы бүтүрүп, кыргыз тили жана адабияты мугалими адистигин алган. 

1955–1956-жж. Ысык-Көл районундагы Көк-Мойнок айылындагы №1 башталгыч мектепте мугалим, 1956-жылдан “Кыргызстан аялдары” журналынын редакциясында адабий кызматкер, 1957–1960-жж “Кыргызмамбаста” улук корректор болуп иштеген. 1962-жылы Кыргыз мамлекеттик университетинин филология факультетинин сырттан окуу бөлүмүн аяктап, 1960-жылдан “Чалкан” журналында адабий кызматкер, улук адабий кызматкер, 1977-жылдан жооптуу катчы катары кызмат өтөгөн. 

Чыгармачылык иши 1952-жылы журнал-гезиттерге очерктери, аңгемелери, фельетондору жана ырлары басыла баштагандан башталган. Адабий псевдоними Т.Сурамбаев 

1961-жылдан Журналисттер союзунун мүчөсү болгон. Көптөгөн журналист кызматташтары тарабынан СССР Жазуучулар союзуна өтүүгө сунушталган. 

1977-жылы Кыргыз ССРинин Жогорку Советинин Президиумунун Ардак грамотасы менен сыйланган. 

 Жарык көргөн китептери 
 Кыргыз тилинде 
Саамалык: Ырлар. – Ф.: Кыргызмамбас, 1958. – 85 б.

Чоң атанын жомогу: Ырлар жана поэмалар. – Ф.: Кыргызокуупедмамбас, 1958. – 70 б.

Биздин Керим: Өспүрүм балдар үчүн повесть. – Ф.: Кыргызокуупедмамбас, 1960. – 84 б.

Өз сөзү менен: Поэма. – Ф.: Мектеп, 1964. – 44 б.

Коркок: Мектепке чейинки балдар үчүн аңгемелер. – Ф.: Мектеп, 1966. – 12 б.

Үмүт түгөнбөйт: Повесттер. – Ф.: Мектеп, 1967. – 94-б.

Сандыктагы кол жазма: Аңгемелер. – Ф.: Мектеп, 1871. – 94 б.

Түрмөк: Повесть. – Ф.: Кыргызстан, 1973. – 155 б.

Кадамдар: Ырлар жана поэмалар. – Ф.: Кыргызстан, 1977. – 43 б.

Жетимдин өмүрү: Повесть. – Ф.: Мектеп, 1980. – 173 б.

Сулуулук: Ырлар жана сатира. – Ф.: Кыргызстан, 1982. – 122 б.

Согуш издери: Ырлар, сатира, поэма. – Ф.: Мектеп, 1983. – 58 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Категория: Таажы-2012
Аулис Арет

Арет Аулис (1907–1974) — Эстониялык жазуучу, куу китептеринин автору, илимпоз, психолог, педагогика илимдеринин доктору, профессор. Эстониянын Кайсмаск районунун Эстланд губерниясында 1907-жылы туулган. 1927-жылы гимназияны аяктагандан кийин Тартус университетинин философия факультетине тапшырган.

Эмгек жолун 1934-жылдан Эстонияда мектептерде жана гимназияларда мугалим болуп иштөө менен баштап 1941-жылдан Өзбек ССРинде мектепте мугалим болуп иштеген. Эстония бошотулгандан кийин Эстон ССРинин Элдик агартуу комитетине жумушка чакырылган. 

1951-жылдан Кыргыз мамлекеттик университетинде доцент, педагогика жана психология кафедрасынын башчысы болуп иштеген. 

Анын тарбиялоо боюнча илимий эмгектери жалпы билим берүүчү мектептерде жана вуздарда практикага түздөн-түз киргизилген. 

Ал англис, немец, орус, эстон, фин тилдерин жакшы билип, кыргыз жана өзбек тилдеринде түшүндүрө алган.

 Жарык көргөн китептери 
 Орус тилинде 
Очерки по теории самовоспитания. – Ф., 1961.

О роли учебных предметов в руководстве самовоспитания учащихся средней школы//Труды Киргизского государственного университета: Серия «Педагогика и психология». – Ф., 1969. Вып. 3.

Ознакомление учащихся с вопросами самовоспитания//Научно-методический сборник: Серия «Педагогика и психология». – Ф., 1966.

Краткий обзор специфических методов и приемов самовоспитания//Труды Киргизского государственного университета: Серия «Педагогика и психология». – Ф., 1968. Вып. 2.

Руководство самовоспитанием учащихся во внеклассной работе//Труды Киргизского государственного университета: Серия «Педагогика и психология». – Ф., 1970. Вып. 4.

Самовоспитание школьников. – М., 1967.

О подготовке учителей в университете//Советская педагогика. – 1957. № 3.

О вкладе А. С. Макаренко в учение о самовоспитании. – Ф., 1962.

Самовоспитание школьников. – М., 1976. 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6

Категория:Кыргыз Республикасынын жазуучулары
Категория:Котормочулар
Категория:Таажы-2012
Бурул Асакеева

Асакеева Бурул Жалпы маалыматТөрөлгөндө берилген аты: Асакеева Бурул АмантуровнаТуулган жылы: 1958-жыл Туулган жери: Сары-Камыш айылы, Ак-Суу району, Ысык-Көл облусу, КыргызстанӨлкө: 22px|border|CCCР желеги СССР→22px|border|Кыргызстан желеги КыргызстанИшмердүүлүгү: куурчак театрынын артисти, куурчак театрынын режиссеруЧыгармачылык активдүүлүгү: 1981-жылдан баштапТеатр: Кыргыз мамлекеттик куурчак театры, "Рабаят" жеке менчик куурчак театры 
Асакеева Бурул - балдар жазуучусу, актриса, куурчак театрынын режиссеру.

 Өмүрү жана чыгармачылыгы 
Ак-Суу районунун Сары-Камыш айылында туулган. 1976-жылы мектепти бүтүрүп, 1981-жылы Ташкендеги А.Островский атындагы театралдык-көркөм институтун аяктаган.
Эмгек жолун 1981-жылы азыркы М.Жангазиев атындагы республикалык куурчак театрында иштөө менен баштаган.
1986-жылы Ош облустук драма театрына которулуп, актриса болуп иштеп жүрүп, куурчак театр-студиясын ачкан.
1988-1990-жж. билимин өркүндөтүп Москва, Киев шаарларында окуп режиссерлук кесипке ээ болуп келип, Ош облустук куурчак театрын уюштуруп, Ж.Садыковдун «Кереметтүү чоор», Ю.Даниэлдин «Акылсыз Падыша» пьесалары боюнча спектаклдерин койгон.
1993-1994-жж. Маданият министрлигинин көркөм-өнөр башкармалыгынын башчысынын орун басары, болуп дайындалат.
1995-1998-жж. Кыргыз академиялык драма театрынын алдындагы театралдык окуу жайында куурчак актерлор тобун окуткан. 
1994-жылдан Б.Асакеева республикалык куурчак театрында режиссер болуп которулуп, Я.Крыстановскийдин «Шалунишки», Е.Жуковскаянын «Добрый Волчонок» Л.Спачиллдин «В гостях у кукол» «Шенок Мапа», В.Анникованын «Лентяй Хечо» ж.б. пьесаларды кыргызчага которуп, спектакль кылып даярдаган.
1991-жылдардан баштап, куурчак театрында жаңы жылдык «Балаты майрамдарын» кыргызча өткөрүлүшүнө алгачкылардан болуп шарт түзүп, жыл сайын жаңы программадагы сценарийлерди жазып, сахналаштырып кыргыз балдарына кубаныч тартуулап келген. 
Республикалык театралдык «Нооруз-97» «Нооруз-98» фестивалынын дипломанты жана жеңүүчүсү, мыкты спектаклдери үчүн Кыргыз Республикасынын маданият министрлигинин бир нече Ардак грамотасы менен сыйланган.
1995-2004-жж. Кыргыз Улуттук телерадиокорпорациясынын балдар үчүн чыгарылган «Рабаят» программасынын автору, алып баруучусу болгон.
2002-жылы Балдардын «Рабаят» чыгармачылык бирикмесинин президенти, «Рабаят» куурчак театрынын директору болуп иштеп, 2006-жылы Республикалык масштабда «Ачык көңүл балдарбыз» аттуу жаңы обондуу ырларды жаратуу максатында кароо-сынак фестивалын уюштурушкан.

 Жарык көргөн китептери 
 Кыргыз тилинде 
Кубулуу: Мектепке чейинки балдар үчүн. 2007. 

 Койгон пьесалары 
Жуковская Е. Боорукер бөлтүрүк: Пьеса. – 1996. 
Чеповецкий А. Апата: Пьеса. – 2001.
Спачилл Л. Меймандос куурчак: Пьеса. – 1995.
С.Ефремов Тентек короз: Пьеса. – 2002.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6

Категория: Кыргыз Республикасынын жазуучулары
Категория:Кыргыз театры
Категория:Кыргыз режиссерлору
Категория:Инсандар:Кыргызстан
Категория:Кыргыз маданияты
Категория:Ысык-Көл облусу